[image: download.jpg]

ANEKSI 1
TERMAT E REFERENCËS
Pozicioni:
Mediator Rinor 
Projekti:
Qendra e Aktivizimit të NEET (JAPFP) - Fuqizimi i të Rinjve përmes Rrjetit të Partneriteteve Lokale në Shkodër 
Vendndodhja
Shkodër
Kohëzgjatja e angazhimit
janar - dhjetor 2026

· Sfondi i projektit
Projekti "Qendra e Aktivizimit të NEET (JAPFP) - Fuqizimi i të Rinjve përmes Rrjetit të Partneriteteve Lokale në Shkodër" synon të fuqizojë të rinjtë NEET (Not in Employment, Education or Training), të moshës 15–29 vjeç, duke lehtësuar aksesin e tyre në mundësi punësimi, arsimi, formimi profesional dhe shërbime mbështetëse. Përmes bashkëpunimit me institucionet publike dhe partnerët lokalë, projekti synon të rrisë pjesëmarrjen aktive të të rinjve dhe të krijojë mundësi konkrete për zhvillimin e tyre personal dhe profesional.
Në kuadër të projektit organizohen aktivitete informuese, sesione orientuese, trajnime, takime me të rinjtë, aktivitete komunitare dhe iniciativa rinore që synojnë rritjen e ndërgjegjësimit dhe angazhimit të të rinjve në procesin e aktivizimit.
· Qëllimi i pozicionit
Mediatori Rinor do të mbështesë ekipin e projektit në organizimin dhe realizimin e aktiviteteve me të rinjtë, duke nxitur pjesëmarrjen aktive të tyre, lehtësuar komunikimin gjatë aktiviteteve dhe krijuar një mjedis gjithëpërfshirës dhe motivues. Ai/ajo do të shërbejë si një figurë mbështetëse dhe model pozitiv për të rinjtë pjesëmarrës në projekt.
· Detyrat dhe përgjegjësitë
Mediatori Rinor do të jetë përgjegjës për:
· Mbështetjen e organizimit dhe zhvillimit të aktiviteteve rinore në kuadër të projektit.
· Pjesëmarrjen aktive në sesione informuese, ditë të hapura, aktivitete ndërgjegjësuese dhe aktivitete të tjera me të rinjtë.
· Lehtësimin e komunikimit dhe ndërveprimit ndërmjet pjesëmarrësve gjatë aktiviteteve.
· Motivimin e të rinjve për të marrë pjesë në aktivitetet e projektit dhe për të përfituar nga mundësitë që ofrohen.
· Mbështetjen e stafit të projektit në koordinimin logjistik të aktiviteteve.
· Ndihmën në shpërndarjen e materialeve informuese dhe promovuese.
· Kontributin në krijimin e një atmosfere pozitive, gjithëpërfshirëse dhe miqësore gjatë aktiviteteve.
· Mbështetjen e pjesëmarrësve gjatë trajnimeve, workshopeve dhe aktiviteteve praktike.
· Ofrimin e feedback-ut për ekipin e projektit mbi zhvillimin e aktiviteteve dhe angazhimin e të rinjve.
· Produktet e pritshme
· Mbështetje në realizimin e aktiviteteve të projektit.
· Pjesëmarrje aktive në sesione informuese, trajnime dhe aktivitete komunitare.
· Kontribut në rritjen e pjesëmarrjes dhe angazhimit të të rinjve.
· Raporte periodike mbi aktivitetet e zhvilluara.
· Kualifikimet dhe përvoja
Kandidati/ja duhet të plotësojë kriteret e mëposhtme:
· Diplomë universitare ose studente në vitet e fundit të studimeve, preferohet në Shkenca Sociale.
· Përvojë në punën me të rinjtë, organizimin e aktiviteteve rinore ose angazhimin komunitar përbën avantazh.
· Aftësi shumë të mira komunikimi dhe bashkëpunimi.
· Aftësi për të punuar me grupe të rinjsh dhe për të krijuar një atmosferë pozitive.
· Aftësi organizative dhe fleksibilitet.
· Gatishmëri për të marrë pjesë në aktivitete në terren dhe gjatë fundjavave, sipas nevojës.
· Njohuri të mira të përdorimit të kompjuterit dhe platformave online.
· Raportimi
Mediatori Rinor do të raportojë tek Drejtorja Ekzekutive e YWCA dhe do të bashkëpunojë ngushtë me të gjithë stafin e projektit.

